Document ID: /roh_data/filtered/fineweb-2-filterrobots_roh.jsonl.gz/1743

Las VFF manchentan uschia pretaisas en l’autezza da plirs diesch milliuns francs. Gia dapi tschintg onns observa l’interpresa quest trend – che para da cuntinuar.
Da multas fin denunzias
Radund in tschintgavel dals passagiers han emblidà lur abunament. Custs: 5 francs. Ils auters viageschan dal tuttafatg senza u cun nunvalaivels bigliets. En quests cas dat quai directamain ina denunzia.
Er delinquents per disa vegnan denunziads da las Viafiers federalas. L’onn passà eran quai plirs dieschmilli persunas, uschia las VFF.
Soluziun anc betg avant maun
Ina soluziun per il problem pudess eventualmain esser in register naziunal per passagiers senza bigliet. Ma in tal n’è anc betg palpabel. La lescha ch’è entrada en vigur il prim da schaner 2016 surlascha numnadamain a las interpresas dal traffic public la decisiun, schebain ellas vulan manar in tal register. Exact questa decisiun sto prender l’associaziun tetgala dal traffic public.
RR novitads 12:00